Η Βίκυ Κρικέτου είναι δικηγόρος Αθηνών, διορισμένη στο Άρειο Πάγο και εταίρος στο δικαστικό τμήμα της δικηγορικής εταιρείας «ΚΥΡΙΑΚΙΔΗΣ ΓΕΩΡΓΟΠΟΥΛΟΣ ΔΙΚΗΓΟΡΙΚΗ ΕΤΑΙΡΕΙΑ». Έχει αποφοιτήσει από τη Νομική Σχολή του Πανεπιστημίου Αθηνών, από την οποία έχει αποκτήσει και Μεταπτυχιακό Δίπλωμα Εξειδίκευσης στην Πολιτική Δικονομία. Περαιτέρω, έχει αποκτήσει Μεταπτυχιακό Δίπλωμα (LL.M.) στο Δίκαιο του Ανταγωνισμού από το Brussels School of Competition. Κατά τη διάρκεια της επαγγελματικής της πορείας έχει χειρισθεί πληθώρα δικαστικών υποθέσεων ελαττωματικών φαρμάκων, διανομής και εμπορίας αυτών, αλλά και προστασίας ευρεσιτεχνιών φαρμακευτικών προϊόντων. Παράλληλα με την δικαστηριακή πρακτική, παρέχει σταθερά συμβουλές σε μεγάλες φαρμακευτικές εταιρείες της Ελλάδας και του εξωτερικού, συμβουλεύοντας σε ζητήματα εμπορίας, διανομής, ανταγωνισμού και προστασίας δικαιωμάτων βιομηχανικής ιδιοκτησίας.

Η καθημερινή τριβή με ζητήματα φαρμακευτικού δικαίου της έχει προσδώσει εξειδίκευση στο συγκεκριμένο τομέα δικαίου, η οποία ενισχύεται από την τακτική συγγραφή άρθρων για ελληνικά και ξένα περιοδικά, όπως τα ΧΡΙΔ και το ΔΕΕ, αλλά και το European Health & Pharmaceutical Law Review (EHPH), στο οποίο έχει λειτουργήσει και ως αξιολογητής (reviewer). Στο πλαίσιο της ακαδημαϊκής της δραστηριότητας έχει λειτουργήσει ως ερευνητής στο Πανεπιστήμιο Leiden της Ολλανδίας στο πεδίο της φαρμακοεπαγρύπνησης. Έχει συγγράψει το ακαδημαϊκό πόνημα «Άστική Ευθύνη από ελαττωματικό φάρμακο: Ανεπιθύμητες Ενέργειες και Ανεπαρκής Πληροφόρησης», το οποίο δημοσιεύθηκε το 2017 από τον εκδοτικό οίκο Π.Ν. Σάκκουλας. Στο ίδιο πλαίσιο έχει παρακολουθήσει πληθώρα παρουσιάσεων επί ζητημάτων φαρμακευτικού δικαίου, ενώ έχει συμμετάσχει και ως ομιλητής σε εγχώρια, αλλά και διεθνή συνέδρια φαρμακευτικού δικαίου στο Λονδίνο και στο Άμστερνταμ. Τυγχάνει μέλος του Δικηγορικού Συλλόγου Αθηνών, του Distribution Law Center (DLC) του International Bar Association (IBA) και της Ένωσης Ελλήνων Αστικολόγων.